Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи мониторинги экологӣ»

**Моддаи 1.** Ба Қонуни Ҷумҳурии Тоҷикистон «Дар бораи мониторинги экологӣ» аз 25 марти соли 2011 (Ахбори Маҷлиси Олии Ҷумҳурии Тоҷикистон, с. 2011, №3, мод. 174; с. 2014, №7, қ. 2, мод. 417) тағйиру иловаҳои зерин ворид карда шаванд:

1. Дар моддаи 1:

- дар сархатҳои якум, сеюм, чорум, панҷум ва ёздаҳум калимаи «маҷмӯи» мувофиқан ба калимаи «маҷмуи» иваз карда шавад;

- сархати ҳафтум дар таҳрири зерин ифода карда шавад:

**«- системаи мониторинги экологӣ** – маҷмуи сохторҳои идоракунӣ, иқтидор ва воситаҳо, ҳамчунин захираҳои иттилоотии мақомоти давлатӣ, ташкилотҳо ва субъектҳои дигари мониторинг, ки ба ваколатҳои онҳо ҳалли масъалаҳои ташкил ва гузаронидани мониторинги экологӣ дохил мешавад;».

2. Аз матни моддаи 2 калимаи «(Сарқонуни)» хориҷ карда шавад.

3. Дар қисми 3 моддаи 4 калимаҳои «(локалӣ, объектӣ) дар ҳаҷме, ки» ва «динамикаи» мувофиқан ба калимаҳои «(объектӣ) дар андозае, ки барои» ва «ҷараёни» иваз карда шаванд.

4. Дар моддаи 6:

- дар қисмҳои 1 ва 3 калимаҳои «қаламрави» ва «мӯҳлати» мувофиқан ба калимаҳои «ҳудуди» ва «муҳлати» иваз карда шаванд;

- қисми 2 бо мазмуни зерин илова карда шавад:

«2. Системаи ягонаи давлатии мониторинги экологии Ҷумҳурии Тоҷикистон аз зерсистемаҳои зерин иборат мебошад:

- мониторинги давлатии обуҳавосанҷӣ;

- мониторинги давлатии вазъ ва ифлосшавии муҳити зист;

- мониторинги давлатии ҳавои атмосфера;

- мониторинги давлатии объектҳои олами наботот;

- мониторинги давлатии объектҳои олами ҳайвонот;

- мониторинги давлатии фонди шикори ҳайвонот ва муҳити маскуни онҳо;

- мониторинги давлатии ҳудудҳои табиии махсус муҳофизатшаванда;

- мониторинги давлатии пиряхҳо.»;

- қисмҳои 2, 3 ва 4 мувофиқан қисмҳои 3, 4 ва 5 ҳисобида шаванд.

5. Дар моддаи 10:

1) қисми 1 дар таҳрири зерин ифода карда шавад:

«1. Мақоми ваколатдори давлатӣ дар соҳаи ҳифзи муҳити зист мақоми ваколатдори давлатӣ оид ба ташкил ва гузаронидани мониторинги экологӣ мебошад.»;

2) дар қисми 2:

- дар қисми муқаддимавӣ калимаҳои «дар доираи ваколатҳои худ» ба калимаҳои «дорои ваколатҳои зерин мебошад» иваз карда шаванд;

- дар сархати дувоздаҳум аломати нуқта ба аломати нуқтавергул «;» иваз карда шавад;

- сархати сенздаҳум бо мазмуни зерин илова карда шавад:

«- ваколатҳои дигари пешбининамудаи қонунгузории Ҷумҳурии Тоҷикистонро амалӣ менамояд.».

6. Дар ном, қисми муқаддимавӣ ва сархати панҷуми қисми 1 моддаи 12 калимаҳои «Ӯҳдадориҳои», «ӯҳдадоранд» ва «мӯҳлат» мувофиқан ба калимаҳои «Уҳдадориҳои», «уҳдадоранд» ва «муҳлат» иваз карда шаванд.

7. Дар моддаи 19:

- дар қисми 2 калимаҳои «Маблағ барои» ва «ҷудо» мувофиқан ба калимаҳои «Маблағгузории» ва «амалӣ» иваз карда шаванд;

- қисмҳои 1, 3 ва 5 хориҷ карда шаванд;

- қисмҳои 2, 4 ва 6 мувофиқан қисмҳои 1, 2 ва 3 ҳисобида шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2097**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи мониторинги экологӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи мониторинги экологӣ» ҷонибдорӣ карда шавад.

**Раиси Маҷлиси миллии Маҷлиси Олии**

**Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №541**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи мониторинги экологӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи мониторинги экологӣ» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 1 октябри соли 2024, №1416**